600 ሚልዮን ቅርሺ ዝዋግኡ ዓብይ ፋብሪካ ቢራ ኣብ ደቡባዊ ዞባ ትግራይ ጥቓ ከተማ ማይጨው ንክህነፅ ምቅርራብ ይግበር'ሎ።
እቲ ቅድሚ ሒደት ኣዋርሕ ዝጀመረ ተበግሶ ኣብዚ ሕዚ እዋን ግብራዊ ስራሕቲ ህንፀት ንምጅማር ክኢላታት ካብ ወፃኢ ሃገር ኣትዮም መፅናዕቲ እናገብሩ ምኻኑ ኣባል ቦርድ ኣመራርሓ ራያ ፋብሪካ ቢራ ኣቶ ኣበራ ጣሰው ገሊፆም።እቲ ዝፅሞቅ ቢራ "ቢራ ራያ" ዝብል መፀውዒ ክህልዎ እዩ።
ፋብሪካ ቢራ ራያ ቅድሚ ሎሚ ኣብ ኢትዮጵያ ዘይፅሞቑ ዝነበሩ ከም ቢራ ኣብ ታኒካ ፡ፓስተራይዝድ ድራፍትን ዘይ-ኣልኮላዊ ቢራን ብምድላው ኣብ ውሽጢ ሃገርን ኣብ ቀርኒ ኣፍሪካን ቀዳምነት ዝሕዝ ፋብሪካ ከምዝኸውን ኣቶ ኣበራ ጣሰው ሓቢሮም።እቲ ህንፀት 18 ኣዋርሕ ከምዝውድእን ክዛዘም ከሎ ልዕሊ 300 ሰርሕተኛታት ከምዝህልዎን ተፈሊጡ'ሎ።
ገዚፍ ፋብሪካ ቢራ ኣብ ትግራይ ክህነፅ'ዩ
ዕለታዊ ፈነወ ድምጺ ኣመሪካ
-
07/02/2023
ፈነወ ድምጺ ኣመሪካ ቋንቋ ትግርኛ 7 የካቲት 2023
ፈነወ ድምጺ ኣመሪካ ቋንቋ ትግርኛ 7 የካቲት 2023 ዜና(መግለጺ ዝተፈላለየ አካላት ኣብ ጉዳይ ኦርቶዶክስ ተዋህዶ ቤተክርስትያን ኢትዮጵያ ፥ ሚ/መጉዓዝያ ናይ መሬት መጉዓዝያ ናብ ክልል ትግራይ ንምጅማር ድልው ምዃኑ ኣፍሊጡ ፥ ኢጣልያ ሓላፍነት ብባሕሪ ናብ ኣውሮጳ ዝሰግሩ ስደተኛታት ንሊብያ ትህብን ምጅማር ኣገልግሎት ንግዳዊ ባንኪ ኣብ ክልል ትግራይን ካልኦትን) መደብ ኤርትራዊያን ኣብ ኣመሪካ የጠቓልል